***Ո Ր Ո Շ ՈՒ Մ***

***Կատարողական վարույթը կասեցնելու մասին***

*«18» Ապրիլի 2018թ. ք. Ստեփանավան*

*Հարկադիր կատարումն ապահովող ծառայության Լոռու մարզային բաժնի Ստեփանավան-Տաշիր տարածաշրջանի բաժանմունքի հարկադիր կատարող, արդարադատության ավագ լեյտենանտ Լուսինե Պապոյանս, ուսումնասիրելով 27.04.2015թ. հարուցված թիվ 00949319 կատարողական վարույթի նյութերը`*

***Պ Ա Ր Զ Ե Ց Ի***

*ՀՀ Լոռու մարզի ընդհանուր իրավասության դատարանի կողմից 19.03.2015թ. տրված թիվ ԼԴ3/0447/02/11 կատարողական թերթի համաձայն պետք է Օվսաննա Իշխանյանին, Գագիկ Ջանջուղազյանին, Սեդա Ջանջուղազյանին, Արմենակ Ջանջուղազյանին և Սրբուհի Ջանջուղազյանին համատեղ սեփականության իրավունքով պատկանող, Լոռու մարզի Վարդաբլուր համայնքում գտնվող 2,2 հա վարելահողից և 0,37 հա խոտհարքից առանձնացնել Օվսաննա Իշխանյանի 1/5 բաժինը՝ պարտավորության 3.789,92 ԱՄՆ դոլարին համարժեք ՀՀ դրամի չափով բռնագանձումը տարածելով այդ բաժնի վրա:*

*Կատարողական գործողությունների կատարման ընթացքում պարտապան Օվսաննա Ռազմիկի Իշխանյանին համատեղ սեփականության իրավունքով պատկանող, Լոռու մարզի Վարդաբլուր համայնքում գտնվող 2,2 հա վարելահողի 1/5 բաժինը 22.12.2015թ-ին ներկայացվել է հարկադիր էլեկտրոնային աճուրդի՝ 1.261.800 ՀՀ դրամ մեկնարկային գնով, իսկ 0,37 հա խոտհարքի 1/5 բաժինը 22.12.2015թ-ին ներկայացվել է հարկադիր էլեկտրոնային աճուրդի՝ 256.350 ՀՀ դրամ մեկնարկային գնով:*

*Կրկնաճուրդների արդյունքում Լոռու մարզի Վարդաբլուր համայնքում գտնվող 2,2 հա վարելահողի մեկնարկային գինն իջել է և դարձել 632,1 ՀՀ դրամ, իսկ 0,37 խոտհարքի գինն իջել է և դարձել 3.110,4 ՀՀ դրամ:*

*Պահանջատեր «ՎՏԲ-Հայաստան բանկ» ՓԲԸ-ն գրություն է ներկայացրել հարկադիր կատարումն ապահովող ծառայության Լոռու մարզային բաժնի Ստեփանավան-Տաշիր տարածաշրջանի բաժանմունք՝ հայտնելով, որ Օվսաննա Ռազմիկի Իշխանյանի պարտավորության մնացորդը բանկի հանդեպ կազմում է 2.818,08 ԱՄՆ դոլար:*

*Ի կատարումն կատարողական թերթի` ձեռնարկված կատարողական գործողությունների ընթացքում պարտապան Օվսաննա Ռազմիկի Իշխանյանին սեփականության իրավունքով պատկանող գույք, ներառյալ դրամական միջոցներ և արժեթղթեր, ինչպես նաև գույքային իրավունքներ հայտնաբերելու, դրանց գտնվելու վայրը, կազմն ու քանակը պարզելու նպատակով «Դատական ակտերի հարկադիր կատարման մասին» ՀՀ օրենքի 40 հոդվածի 3-րդ մասի համաձայն հայտարարվել է գույքի հետախուզում և համապատասխան հարցումներ են ուղարկվել գույքի հաշվառում /կամ գրանցում/ իրականացնող իրավասու պետական մարմինների և այլ կազմակերպությունների, ինչպես նաև ՀՀ տարածքում գործող բոլոր առևտրային բանկերին:*

*Այսպիսով, պարտապանին սեփականության /ընդհանուր համատեղ և /կամ/ բաժնային սեփականության/ իրավունքով պատկանող գույք, գույքային իրավունքներ և դրամական միջոցներ հայտնաբերելու ուղղությամբ ձեռնարկված` օրենքով թույլատրելի բոլոր միջոցները սպառվել են:*

*Այլ գույքային իրավունքներ և դրամական միջոցներ չեն հայտնաբերվել, որոնց վրա հնարավոր լինի բռնագանձում տարածել:*

*Ձեռնարկված կատարողական գործողությունների արդյունքում ի հայտ են եկել օրենքով սահմանված սնանկության հատկանիշներ:*

*Վերոգրյալի հիման վրա և ղեկավարվելով «Սնանկության մասին» ՀՀ օրենքի 6-րդ հոդվածի 2-րդ մասով, «Դատական ակտերի հարկադիր կատարման մասին» ՀՀ օրենքի 28-րդ հոդվածով և 37-րդ հոդվածի 8-րդ կետով`*

***Ո Ր Ո Շ Ե Ց Ի***

*Կասեցնել 27.04.2015թ. հարուցված թիվ 00949319 կատարողական վարույթը 60-օրյա ժամկետով:*

*Առաջարկել պահանջատիրոջը և պարտապանին նրանցից որևէ մեկի նախաձեռնությամբ 60-օրյա ժամկետում սնանկության հայց ներկայացնել դատարան:*

*Սույն որոշումը 2 աշխատանքային օրվա ընթացքում հրապարակել* [*www.azdarar.am*](http://www.azdarar.am) *ինտերնետային կայքում:*

*Որոշման պատճեն ուղարկել կողմերին:*

*Որոշումը կարող է բողոքարկվել ՀՀ վարչական դատարան կամ վերադասության կարգով` որոշումը ստանալու օրվանից տասնօրյա ընթացքում:*

***Հարկադիր կատարող,***

***Արդարադատության ավագ լեյտենանտ Լ. Պապոյան***